laion/Wikipedia-Exotic huggingface dataset:
פהדה בנת פלאח אאל חית'ליין

פהדה בנת פלאח אאל חת'לין (בערבית: فهدة بنت فلاح آل حثلين) היא בת זוגו השלישית של סלמאן, מלך ערב הסעודית. משבט עג'מאן (אנ'). לפהדה שישה ילדים מהמלך סלמאן: הנסיך מוחמד, הנסיך טורקי, הנסיך ח'אלד, הנסיך נאיף, הנסיך בנדר והנסיך ראכאן (הקרוי על שם סבה, ראכאן בן חת'לין). ב-2018 מספר כלי תקשורת בארצות הברית, כולל NBC, דיווחו על שמועות לפיהם בנה הבכור של פהדה, יורש העצר מוחמד, לא אפשר לאמו לראות את המלך סלמאן. Raf Sanchez (16 במרץ 2018). "Saudi crown prince 'has kept his mum hidden from king for two years'". The Sidney Morning Herald. נבדק ב-25 ביוני 2021. {{cite news}}: (עזרה) "Profile: Crown Prince Mohammed bin Salman". Al Jazeera. 14 בדצמבר 2017. אורכב מ-המקור ב-22 ביוני 2021. נבדק ב-25 ביוני 2021. {{cite news}}: (עזרה) Karen Elliott House (באפריל 2019). "Profile of a Prince: Promise and Peril in Mohammed bin Salman's Vision 2030". Belfer Center. נבדק ב-25 ביוני 2021. {{cite web}}: (עזרה) Christopher Davidson (3 בספטמבר 2022). "Turki bin Salman Is Saudi Crown Prince Mohammed bin Salman's Money Man". Arab Digest. נבדק ב-2 במרץ 2023. {{cite news}}: (עזרה) Carol E. Lee; Courtney Kube (15 במרץ 2018). "U.S. officials: Saudi crown prince has hidden his mother from his father, the king". NBC News. Washington DC. נבדק ב-25 ביוני 2021. {{cite news}}: (עזרה)
עליז נוי

עליז נוי (נולד ב-17 ביולי 1945) הוא קלע פאראלימפי ישראלי. נולד במושבה כנרת ושירת בצה"ל כלוחם וקצין בסיירת דוכיפת. ביום השני של מלחמת ששת הימים נפגע בקרבת תל אל פול ונפצע מירי בירך. בבית החולים עבר קטיעה של רגל ימין אך לאחר תקופת הבראה חזר לשירות קבע, הועבר לחיל המודיעין ושירת למעלה משני עשורים בשירות קבע ובשירות מילואים, בדרגת סגן אלוף. בבית הלוחם החל לעסוק בספורט נכים: שחייה, טניס שולחן ושחקן בנבחרת הכדורעף. בשנת 1969 הוא זכה בשתי מדליות זהב ובמדליית כסף באליפות השחייה הראשונה שנערכה בישראל לקטועי איברים. במשחקים הפאראלימפיים ניו יורק וסטוק מנדוויל (1984) התחרה בקליעה והשתתף בתחרויות ירי באקדח אוויר שבו דורג במקום ה-14 וברובה אוויר שבו דורג במקום ה-9. נוי הוא חבר הנהלת בית הלוחם בתל אביב. את עיסוקו בספורט המשיך במסגרת פרויקט "הצעד הבא" המיועד לקטועי גפיים ולקח חלק במסעות רכיבת אופניים בארץ ובעולם. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) "פתאום מצאתי את עצמי ללא רגל": פצוע מלחמת ששת הימים נזכר, ישראל היום, 7 ביוני 2020. אליפות שחיה לנכי צה"ל, למרחב, 7 בספטמבר 1969
פוטבול בישראל

פוטבול הוא ענף ספורט בישראל המשוחק ברמת התחרות החובבנית והבינלאומית. ליגת הפוטבול הישראלית (IFL) היא הליגה הבכירה במדינה בתחום התאקל פוטבול, ולצידה קיימות כמה ליגות משנה מיועדות בעיקר לנוער. כל הפעילות מאורגנת על ידי איגוד הפוטבול הישראלי (IFL). נכון לפברואר 2017, משחקים בישראל כ-1,350 שחקני פוטבול. כמו כן פועלת בארץ ליגת פוטבול דגלים (פלאג פוטבול). בנוסף לליגה הבוגרת, קיימת ליגת נוער תיכונים לפוטבול (IHFL), המונה 12 קבוצות: חיפה ראמס, קריית אונו וולבס, רמת השרון הוקס, לוחמי יהודה, כפירי ירושלים, מזכרת בתיה גורילות, נתניה שארקס, עמק יזרעאל האנטרס, להבות מודיעין, באר שבע, עוצמה-כרמיאל. איגוד הפוטבול הישראלי (AFI) היא עמותה ללא מטרות רווח שהוקמה ב-1998. בשנת 2004 הוכר האיגוד רשמית על ידי מינהל הספורט במשרד החינוך, התרבות והספורט. מאז, זהו הגוף המנהל הרשמי של הפוטבול בישראל. AFI חברה בפדרציה הבינלאומית לפוטבול. ב-2019 אירחה ישראל במגרשי עמק הארזים את אליפות אירופה בפלאג פוטבול. ב-2021 אירחה ישראל במגרשי עמק הארזים בירושלים (ושלבי גמר באצטדיון טדי) את אליפות העולם בפוטבול דגלים. האליפויות כללו טורנירים מקבילים לנבחרות גברים ונשים. ישראל נבחרה תחילה לארח את אליפות העולם כבר ב-2014 אך בשל מבצע צוק איתן והחששות הביטחוניים היא הועברה לאיטליה. ערך מורחב – ליגת הפוטבול הישראלית בקיץ 2005 קמה ליגת הפוטבול הישראלית (או בקיצורה האנגלי IFL) בהובלת עופרי בוקר. בעונה הראשונה, 2005/2006 שיחקו שחקני ה-IFL עם ציוד מיגון חלקי וללא גוף מנהל רשמי. אולם לאחר האיחוד עם ה-AFI (ארגון השייך לרוברט קראפט שעד אז התרכז בפלאג פוטבול) קמה ליגה בה משחקים עם ציוד מיגון מלא. בעונת 2010–2011 שיחקו בליגה שמונה קבוצות: באר-שבע בלק סווארם, ג'ודאן רבלס, הרצליה האמרס, חיפה אנדרדוגס, ירושלים ליונס, ירושלים קינגס, תל אביב פיונירס בעונת 2011–2012 הצטרפו לליגה עוד שתי קבוצות: כוכבי הצפון ופתח תקווה טרופרס. בעונת 2012–2013 הצטרפה לליגה הקבוצה האחת עשרה רחובות סילברבקס. ערך מורחב – נבחרת ישראל בפוטבול מדינת ישראל מיוצגת בתחרויות בינלאומיות באמצעות נבחרת ישראל בפוטבול אשר הוקמה ב-2012 והורכבה בעיקר משחקני ליגת הפוטבול. המשחק הגדול הראשון של הנבחרת התרחש ב-17 במאי של אותה השנה. המאמן הראשי של הנבחרת הוא ג'יי הופמן. רוברט קראפט הבעלים של ניו אינגלנד פטריוטס מליגת ה-NFL, הוא התורם הגדול ביותר ליוזמות השונות בפוטבול הישראלי. קראפט תרם מיליוני דולרים לליגה הישראלית. בנוסף, בשל נדיבותו נקרא על שמו אצטדיון הפוטבול בעמק הארזים, אצטדיון קראפט, שהוא אצטדיון הפוטבול היחיד בישראל. אשתו של קראפט, מיירה קראפט, תרמה מיליוני דולרים לפוטבול נשי במדינה. ליגת הפוטבול הישראלית נבחרת ישראל בפוטבול מדיה וקבצים בנושא פוטבול בישראל בוויקישיתוף "Patriots owner Kraft to donate $6 million for Israel's first American football stadium". אורכב מ-המקור ב-2017-02-22. נבדק ב-2017-02-21. "AFI Football League in Israel". אורכב מ-המקור ב-2011-07-10. נבדק ב-2014-08-05. "IFAF - Federations". ifaf.org. נבדק ב-2017-12-01. "IFAF - Articles - View - 1430 - L2FydGljbGVzL2ZlYXR1cmVk". ifaf.org. נבדק ב-2017-12-01. Israeli tackle football: A journey from dream to reality "Bob Kraft: New England Patriots' Jewish owner | Sports | Jewish Journal". אורכב מ-המקור ב-2012-01-25.
גביע המדינה בכדורגל 2023/2024

גביע המדינה ווינר לעונת 2023/2024 היא התחרות ה-85 מאז היווסדה וה-71 מאז קום מדינת ישראל. משחקי התחרות החלו ב-30 באוגוסט 2023. זוהי הפעם הראשונה שבה שונה השם לגביע המדינה בגלל הסכם חסות ולכן הוא נקרא "גביע המדינה ווינר" החל מעונה זו. מכבי פתח תקווה זכתה בגביע השלישי בתולדותיה והראשון מאז 1952, לאחר ניצחון 0:1 על הפועל באר שבע במשחק הגמר שנערך באצטדיון בלומפילד. בסיבובים א'-ד' מתמודדות קבוצות ליגה ב וליגה ג' שתי קבוצות מכל ליגה אזורית (מחזיקת גביע המחוז וסגניתה) מעפילות לשלב השישי. בית"ר נהריה זכתה בגביע המחוזי והעפילה ביחד עם מ.ס. מכבי ממב"ע הגולן מכר לסיבוב השישי מ.ס טירת כרמל זכתה בגביע המחוזי והעפילה ביחד עם איחוד בני בקה לסיבוב השישי מכבי עמישב פתח תקווה זכתה בגביע המחוזי והעפילה ביחד עם הפועל מחנה יהודה מכר לסיבוב השישי מכבי עירוני קריית גת זכתה בגביע המחוזי והעפילה ביחד עם מ.כ. הפועל בני אשדוד מכר לסיבוב השישי מחזיקת גביע המחוז מעפילה לשלב השישי. מ.ס בית ג'אן רני זכתה בגביע המחוזי והעפילה לסיבוב השישי מכבי איחוד בני אבטין זכתה בגביע המחוזי והעפילה לסיבוב השישי איחוד צעירי איכסל זכתה בגביע המחוזי והעפילה לסיבוב השישי מ.כ צופי חיפה זכתה בגביע המחוזי והעפילה לסיבוב השישי בית"ר כפר סבא זכתה בגביע המחוזי והעפילה לסיבוב השישי שיכון ותיקים רמת גן זכתה בגביע המחוזי והעפילה לסיבוב השישי עירוני בית שמש זכתה בגביע המחוזי והעפילה לסיבוב השישי עוצמה באר שבע זכתה בגביע המחוזי והעפילה לסיבוב השישי 32 הקבוצות שהעפילו מהשלב הקודם (16 קבוצות מליגות א') ו-16 המעפילות מליגות ב' וג' מתמודדות ביניהן לפי חלוקה למחוזות צפון ודרום. (בסוגריים מצוינת הליגה בה משחקת הקבוצה) בסיבוב זה משתתפות המעפילות מהסיבוב השישי ובנוסף 12 קבוצות מהליגה הלאומית כאשר 4 קבוצות נוספות מהלאומית העפילו אוטומטית לסיבוב השמיני לפי הגרלה (עירוני טבריה, בני יהודה תל אביב, הפועל כפר סבא והפועל אום אל-פחם). ערך מורחב – גמר גביע המדינה בכדורגל 2024 12 שחקו בפועל ו־4 עלו אוטומטית לשלב הבא עמוד גביע המדינה, באתר של ההתאחדות לכדורגל בישראל. יניב טוכמן‏, גביע המדינה בכדורגל בעונת 2023/24 ייקרא "גביע המדינה ווינר", באתר וואלה, 20 בדצמבר 2023
בלייז ומכוניות הענק

בלייז ומכוניות הענק (באנגלית: Blaze and the Monster Machines) היא סדרת טלוויזיה אינטראקטיבית לילדים בהנפשה ממוחשבת עם התמקדות בהוראת מדע, טכנולוגיה, הנדסה ומתמטיקה (STEM) שהוצגה לראשונה בניקלודיאון ב-13 באוקטובר 2014. הסדרה סובבת סביב ברק (בלייז), משאית מפלצתית, והנהג האנושי שלו, ארז, בזמן שהם עוברים הרפתקאות באקסל-סיטי ולומדים על מושגי STEM שונים שעוזרים להם בדרכם. מצטרפת אליהם המכונאית האנושית גבי וחבריהם המשאיות המפלצתיות פסים, כוכבית, אמיצון וגד, כמו גם יש להם ריבים שנקראים, מחץ והצד המטופש שלו חמוצון. ואז בהמשך, ווטס מצטרף לצוות הראשי בעונה 3 ו-5. הסדרה חודשה לעונה 5, 6, 7 ו-8. ארז בן ה-8 והמשאית שלו ברק הם צוות מנצח בכל תחרות, יחד הם פותרים בעיות ופוגשים חברים חדשים ומשאיות חדשות. הדיבוב בעברית של הסדרה בוים על ידי תומר שביט (2015-2019) ואפי בן ישראל (2020-הווה), והופק על ידי ענבר שטגר עזרא. הדיבוב נעשה באולפני דאבי דאב. בסדרה דיבבה גם אלונה אלכסנדר. מוזיקה על ידי דן קיזלר וסער בדישי. אתר האינטרנט הרשמי של בלייז ומכוניות הענק (באנגלית) בלייז ומכוניות הענק, סרטונים בערוץ היוטיוב "בלייז ומכוניות הענק", במסד הנתונים הקולנועיים IMDb (באנגלית) "בלייז ומכוניות הענק", באתר Rotten Tomatoes (באנגלית) "בלייז ומכוניות הענק", במסד הנתונים הקולנועיים KinoPoisk (ברוסית) בלייז ומכוניות הענק, במיזם "אישים" לתיעוד היצירה הישראלית הפרק הזה עלה לראשונה ב-24 בפברואר 2019 לאפליקציית ניק ג'וניור ולערוץ ניק ג'וניור
ז'ארד חאסה

ז'ארד חאסה (בצרפתית: Jared Khasa; נולד ב-4 בנובמבר 1997 בקינשאסה שברפובליקה הדמוקרטית של קונגו) הוא כדורגלן מהרפובליקה הדמוקרטית של קונגו המשחק בעמדת קשר הכנף בקבוצת מכבי פתח תקווה מליגת העל הישראלית. בשנת 2015 החל חאסה לשחק בקבוצת המילואים של לה האבר. ב-31 בינואר 2016 חתם בפ.צ. סיון מליגת העל השווייצרית. בהתחלה הושאל לפריבור מהליגות הנמוכות בשווייץ, ועם חזרתו החל לשחק בקבוצה הבוגרת של פ.צ. סיון, במדיה ערך 45 הופעות ליגה והבקיע שלושה שערים. ב-12 בינואר 2022 הושאל חאסה לפו מליגת המשנה הצרפתית עד לתום עונת 2021/2022. הוא ערך 11 הופעות ליגה במהלך תקופת ההשאלה. ב-15 ביולי 2022 חתם חאסה על חוזה לעונה אחת בא.א.ל. לימסול מליגת העל הקפריסאית. הוא ערך 30 הופעות ליגה במדי המועדון, בהן הבקיע שער אחד, ובתום עונת 2022/2023 שוחרר מהמועדון. ב-13 באוגוסט 2023 חתם חאסה על חוזה לעונה אחת עם אופציה לעונה נוספת במכבי פתח תקווה מליגת העל הישראלית. ז'ארד חאסה, באתר Transfermarkt ז'ארד חאסה, באתר Soccerway ז'ארד חאסה, באתר WorldFootball.net ז'ארד חאסה, באתר FootballDatabase.eu \https://www.lequipe.fr/Football/Actualites/Transferts-un-nouvel-attaquant-a-pau/1310097 Transferts : un nouvel attaquant à Pau] באתר ל'אקיפ, 12 בינואר 2022 (בצרפתית) תומר חבז, ‏ג'ארד קאסה חתם במכבי פ"ת לעונה עם אופציה, באתר ONE‏, 13 באוגוסט 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ז'ארד חאסה".
ז'וניניו

אנטוניו אַאוּגוּסטוֹ ריבּיירו רייס ז'וניור (בפורטוגזית: Antônio Augusto Ribeiro Reis Júnior; נולד ב-30 בינואר 1975), הידוע יותר כז'וניניו פרנאמבואקנו (Juninho Pernambucano) או פשוט כז'וניניו, הוא כדורגלן עבר ברזילאי ששיחק בתפקיד הקשר. את רוב הקריירה שלו העביר בואסקו דה גאמה הברזילאית ובאולימפיק ליון הצרפתית. ז'וניניו ידוע בתור שחקן בעל בעיטה חזקה מאוד ויכולת טכנית גבוהה והיה נחשב לאחד הבועטים הטובים בכל הזמנים. ז'וניניו התחיל את הקריירה בקבוצת הכדורגל ספורט קלוב רסיפה, ולאחר עונה מוצלחת במועדון עבר למועדון ואסקו דה גאמה. הוא שיחק בקבוצה במשך 7 שנים והיה שחקן מפתח בקבוצה. הוא עימה זכה פעמיים בליגת העל הברזילאית ב-1997 וב-2000 ובגביע ליברטדורס. בזכות הצלחתו בקבוצה, זכה ז'וניניו לאהבת אוהדי הקבוצה. ב-7 בספטמבר 1999 היה לשחקן הראשון בהיסטוריה שמשתתף בשני משחקים רשמיים בשתי מדינות שונות באותו יום, לאחר שעלה כמחליף במשחק של נבחרת ברזיל מול נבחרת ארגנטינה, ולאחר מכן טס לאורוגוואי והשתתף במשחק של קבוצתו ואסקו דה גאמה מול נסיונל ממונטווידאו במסגרת גביע מרקוסור. בשנת 2001 עבר לשחק באולימפיק ליון הצרפתית. מאז החל ז'וניניו לשחק בקבוצה, זכתה הקבוצה בשבע אליפויות הליגה הצרפתית רצופות. בנוסף, זכה ז'וניניו עם הקבוצה בגביע הצרפתי בשנת 2008. ההישג האירופי של הקבוצה ושל ז'וניניו היה הגעה לרבע גמר ליגת האלופות שלוש פעמים. בשנת 2009, לאחר שמונה עונות במהלכן זכה בשבע אליפויות, עזב ז'וניניו את ליון ועבר לאל-גארפה מקטר שם שיחק שתי עונות. בשנת 2011 חזר ז'וניניו לברזיל וחתם בוואסקו דה גאמה. ב-17 בדצמבר 2012 חתם ז'ונינו בקבוצת ניו יורק רד בולס מליגת ה-MLS. ב-11 ביולי 2013 חתם ז'ונינו בואסקו דה גאמה הברזילאית. זוהי הקדנציה השלישית של השחקן במועדון. ז'וניניו שיחק 44 משחקים בנבחרת ברזיל וזכה עם הנבחרת בגביע הקונפדרציות בשנת 2005. יתר על כן, הוא השתתף ז'וניניו במונדיאל 2006. במונדיאל 2006 פתח ז'וניניו בנבחרת ברזיל בשני משחקים (נגד צרפת ויפן) ועלה מהספסל במשחק אחד (נגד גאנה). לאחר הטורניר הודיע על פרישה מהנבחרת הלאומית. ב-30 בינואר 2014 הודיע ז'וניניו על פרישה ממשחק פעיל בגיל 39. ספורט קלוב רסיפה אליפות פרנמבוקו: 1994 ואסקו דה גאמה זכיות באליפות ליגת העל הברזילאית (2): 1997, 2000 אליפות ריו דה ז'ניירו: 1998 גביע ליברטדורס: 1998 אליפות ריו-סאו פאולו: 1999 גביע מרקוסור: 2000 אולימפיק ליון אליפות הליגה הצרפתית (7): 2002, 2003, 2004, 2005, 2006, 2007, 2008 הגביע הצרפתי: 2008 נבחרת ברזיל גביע הקונפדרציות: 2005 מדיה וקבצים בנושא ז'וניניו בוויקישיתוף ז'וניניו, ברשת החברתית פייסבוק ז'וניניו, ברשת החברתית אקס (טוויטר) ז'וניניו, באתר Transfermarkt ז'וניניו, באתר Fussballdaten.de (בגרמנית) ז'וניניו, באתר Soccerway ז'וניניו, באתר BDFutbol ז'וניניו, באתר WorldFootball.net ז'וניניו, באתר National Football Teams ז'וניניו, באתר FootballDatabase.eu פרופיל המאמן, באתר Transfermarkt מור מרקוס, ‏איפה הם היום: הכוכבים שכבר הספקתם לשכוח, באתר ONE‏, 15 במאי 2010
עמרם זילברמן

עמרם זילברמן (10 באוקטובר 1927 - 14 באוקטובר 2004) היה קשת פאראלימפי ישראלי. זילברמן היה בן למייסדי מושב חרות. למד בבית הספר החקלאי מקווה ישראל והיה נוטר. במלחמת העצמאות נפצע קשות במבצע דני בקרב על בית נבאללה. הוא נותר משותק בפלג גופו התחתון ונעזר בקביים. במשחקים הפאראלימפיים ברצלונה (1992) התחרה בחץ וקשת ובמקצה המוקדמות דורג במקום ה-36 והאחרון. זילברמן נפטר ב-2004 והוכר כחלל צה"ל בהיותו נכה צה"ל שנפטר לאחר השירות. קורות החיים של עמרם זילברמן, באתר "יזכור" של משרד הביטחון פירוט השתתפותו בתחרויות המשחקים הפאראלימפיים באתר הרשמי של IPC (באנגלית) עמרם זילברמן באתר מרכז תיעוד גוש תל מונד
תדהר (עץ)

תדהר הוא שם של עץ המופיע במקרא פעמיים, העץ לא מזוהה בוודאות וישנן השערות רבות. העץ מופיע פעמיים בספר ישעיהו פעם אחת כעץ שיפריח את השממה ופעם אחת כעץ שישמש לבנית בית המקדש. ספר ישעיהו, פרק ס', פסוק י"ג: ”כְּבוֹד הַלְּבָנוֹן אֵלַיִךְ יָבוֹא בְּרוֹשׁ תִּדְהָר וּתְאַשּׁוּר יַחְדָּו לְפָאֵר מְקוֹם מִקְדָּשִׁי וּמְקוֹם רַגְלַי אֲכַבֵּד.” בפיוט דרור יקרא מאת דונש בן לברט נכתב "אלקים תן במדבר הר - הדס שיטה ברוש תדהר" דבריו מבוססים על פסוק זה. ספר ישעיהו, פרק מ"א, פסוק י"ט: ”אֶתֵּן בַּמִּדְבָּר אֶרֶז שִׁטָּה וַהֲדַס וְעֵץ שָׁמֶן אָשִׂים בָּעֲרָבָה בְּרוֹשׁ תִּדְהָר וּתְאַשּׁוּר יַחְדָּו.” על פי הפסוק הקודם, לפי התלמוד, התדהר נכלל בתוך עשרה מיני הארזים, כלומר עצי סרק שהאדם מחשיב רבות את השימוש בענפיהם או גזעיהם, כארז. המושב תדהר נקרא על שם עץ זה. בתלמוד ירושלמי הצמח מכונה "אדרא" במובן של אדר, במדרש תנחומא מכונה איספנדמון, הבבלי מכנה אותו "שאגא", בעקבות הבבלי רס"ג מכנה את העץ "סאג", תרגום יונתן בן עוזיאל מתרגם "מורנא" במובן של מילה, בתרגום השבעים בנוסח אחד נכתב "leyke" במובן של צפצפה מכסיפה (אנ'), לפי נוסח אחר זהו "peyke" מין של אורן. במגילת ההודיות נזכר הצמח תחת הכינוי "עץ חיים במעין רז", צבי זילברשטיין טען שהכוונה שהעץ הוא ירוק-עד ובכך שלל את הזיהויים כאדר, מילה ואולמוס. יחוסו של עץ התדהר מוטל בספק; פרופ' יהודה פליקס מציע מספר אפשרויות לזהותו – עץ מחטני כלשהו, מין של אדר, מין של 'מילה' – Fraxinus excelsior (אנ'), זיהויים נוספים הם אולמוס, אורן ברוטיה, אשכרוע, קרנית נאכלת (אנ'), ערער ועוד. זהר עמר, צמחי המקרא, ירושלים: הוצאת ראובן מס, תשע"ב, עמ' 207–208 גדעון ביגר, נילי ליפשיץ, אתן במדבר ארז, שטה והדס ועץ שמן, אשים בערבה ברוש, תדהר ותאשור יחדיו" — על נס הפרחת השממה במקרא, בית מקרא, כרך מג, חוברת ב, עמ' 161-174, באתר JSTOR משה רענן, ברוש ברתי, תדהר שאגא, ותאשור שורבינא – אשוח קיליקי, בפורטל הדף היומי תלמוד בבלי, מסכת ראש השנה, דף כ"ג תלמוד ירושלמי, מסכת כתובות, פרק ז', הלכה ט' מדרש תנחומא פרשת תרומה אות י צבי זילברשטיין, לזהוי העץ "תדהר" לפי ספר ההודיות שבמגילות הגנוזות, בית מקרא, כרך יא חוברת א-ב, עמ' 129-130, באתר JSTOR יהודה פליקס, עולם הצומח המקראי, עמ' 122 י' שיינהוק, ספר תולדות הארץ, כרך ב, ורשא 1859, סעיף קנא רבי יהוסף שווארץ, תבואות הארץ, ירושלים תר"ס, עמ' שפו שאול טשרניחובסקי, "צמחים ופרחים", השפה, גיליון ו, תרע"ג, עמ' 222 להרחבה ראו: גדעון ביגר, נילי ליפשיץ, אתן במדבר ארז, שטה והדס ועץ שמן, אשים בערבה ברוש, תדהר ותאשור יחדיו" — על נס הפרחת השממה במקרא, בית מקרא, כרך מג, חוברת ב, עמ' 161-174, באתר JSTOR
סוזאקו

סוזאקו (ביפנית: Suzaku, ציפור דמיוני) היה לוויין של סוכנות החלל היפנית ששוגר ב-2005. זה היה הלוויין החמישי ששוגר על ידי יפן לחקר גרמי השמיים בקרני רנטגן ולכן תחילה היה ידוע בשם ASTRO-EII. הלוויין המקורי ASTRO-E נאבד בעקבות תקלה במשגר בשנת 2000. מטרת המתקן היה להמשיך בחקר סופרנובה, חורים שחורים וצבירים פתוחים. הלווין שוגר ב-10 ביולי 2005 ממרכז החלל אוצ'ינורה בעזרת משגר מדגם M-5. לאחר השיגור שמו של הלוויין הוחלף ל"סוזאקו" (ציפור דמיוני). על הלוויין הותקן טלסקופ קרני רנטגן, ספקטרומטר, רגש קרני רנטגן וספקטרומטר קרני רנטגן נוסף. פיתוח המכשירים בוצע תוך שיתוף פעולה עם מרכז החלל גודרד. הלוויין נבנה במפעלי טושיבה. פאנל סולארי היה יכול לספק כ-500 ואט. כשבוע לאחר השיגור החלו בעיות עם מערכת קירור של ספקטרומטר. ב-8 באוגוסט הוכרז שהוא יצאה משימוש. יתר מכשירים המשיכו לפעול. בקיץ 2015, כ-10 שנים לאחר פעילות מוצלחת החלו בעיות תקשורת. ב-2 בספטמבר 2015 הוחלט על הפסקת פעילות הלוויין. במהלך פעילות הלוויין התקבלו ממנו נתונים רבים שנוצלו לכתיבת מאמרים מדעים. מדיה וקבצים בנושא סוזאקו בוויקישיתוף תיאור הלווין ופעילותו תאיור הלוויין באתר סוכנות החלל היפנית תיאור הלווין ופעילותו, באתר נאס"א. סוזאקו, באתר אנציקלופדיה בריטניקה (באנגלית)
ג'וליאני

האם התכוונתם ל... אלסנדרו ג'וליאני – מדבב ושחקן קנדי מאורו ג'וליאני – מוזיקאי איטלקי רודי ג'וליאני – פוליטיקאי אמריקאי רוסאריו ג'וליאני – סקסופוניסט ג'אז איטלקי
כריסטיאן שוסלה

כריסטיאן שוסלה, באנגלית: Christian Schussele (נולד ב-16 באפריל 1824 – 20 באוגוסט 1879) היה אמן ומורה אמריקאי, וזכה במדליית הכבוד האמריקאית לעיצוב. הוא למד אצל אדולף איבון ופול דלארוש בשנים 1842–1848 ולאחר מכן הגיע לארצות הברית. כאן, במשך זמן מה, הוא עבד בכרומוליתוגרפיה שאותה הכיר עוד בצרפת. מאוחר יותר התמסר כמעט כולו לציור. הציור "אנשי הקידמה" שלו (1857) הציג דיוקן קבוצתי של תשעה עשר ממציאים ומחדשים אמריקאים. בעוד שכל המתוארים עדיין היו בחייהם, הם מעולם לא נפגשו כקבוצה אלא הורכבו מדיוקנאות בודדים קיימים. הוא שוכן כעת בקופר יוניון, ניו יורק. יצירות ידועות אחרות כוללות "נקה את המסלול" (1851); " פרנקלין לפני מועצת הלורדים" (1856); "זייסברגר מטיף לאינדיאנים" (1859); "עובד הברזל והמלך שלמה" (1860); "וושינגטון בעמק פורג' "(1862) ועוד. בערך בשנת 1863, הוא קיבל שיתוק ביד ימין. בשנת 1865, הוא יצא לאירופה ועבר טיפול קשה ללא שום תוצאות נראות לעין. בשובו, ב-1868, הוא נבחר למלא את התפקיד של מנהל מחלקת הרישום והציור באקדמיה של פנסילבניה, בה החזיק עד מותו. במהלך תקופה זו הפיק את "המלכה אסתר המגנה את המן", בבעלות האקדמיה (1869), ואת "יריד אלזס" (1870). רוב הציורים שזכו לשמות זכו להכרה נרחבת באמצעות הדפסים גדולים של ג'ון סארטיין וחרטים אחרים. הצייר תומאס אייקינס העביר את השיעורים של שוסלה כשהיה חולה מכדי ללמד. אייקינס ירש את שוסלה כמדריך לציור ורישום באקדמיה. המלך שלמה ועובד הברזל אנשי הקידמה אנדרו ג'קסון בפני השופטים מדיה וקבצים בנושא כריסטיאן שוסלה בוויקישיתוף Wilson, J. G.; Fiske, J., eds. (1900). "Schussele, Christian". Appletons' Cyclopædia of American Biography. New York: D. Appleton. MacLeod, Christine. "Distinguished men of science of Great Britain living in 1807–8". Oxford Dictionary of National Biography (online ed.). Oxford University Press.
אנדוגני (ביולוגיה)

חומרים ותהליכים אנדוגניים הם אלה שמקורם במערכת חיה כגון אורגניזם, רקמה או תא. לעומת זאת חומרים ותהליכים אקסוגניים הם אלה שמקורם מחוץ לאורגניזם. לדוגמה, אסטרדיול הוא הורמון אסטרוגן אנדוגני, המיוצר בגוף, ואילו אתיניל אסטרדיול הוא אסטרוגן סינתטי אקסוגני, המשמש בדרך כלל בגלולות למניעת הריון. "Endogenous | Define Endogenous at Dictionary.com". Dictionary.reference.com. נבדק ב-2011-07-11. ערך מילוני בנושא אנדוגני, בוויקימילון ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
התרגשתי לקראתך

"התרגשתי לקראתך" הוא שיר שהוקלט על ידי הזמרת-יוצרת הישראלית עלמה זהר. הוא יצא לאור ב-3 במאי 2010, על ידי חברת התקליטים לב גרופ מדיה, כסינגל המוביל מתוך אלבום האולפן השני שלה, שלושים ושלוש (2010). את השיר כתבה והלחינה זהר להפקה של אסי איילון, שהיה אחראי על הפקת שאר השירים מתוך האלבום. השיר הגיע למקום התשיעי במצעד העברי השבועי של רשת ג'. השיר נכתב והולחן על ידי עלמה זהר והופק על ידי אסי איילון. בסמוך ליציאתו, פורסמה אודותיו כתבה בוואלה! NEWS במסגרתה אמרה זהר על השיר: ”כשאהבה קורית בעולם זה בבחינת נס, והציפייה לאהבה כמוה כציפייה לנס”. היא המשיכה והוסיפה, ”אתה בוחר להמר על האפשרות הפחות סבירה מכולן; שמכל האנשים בעולם, מכל המקומות בעולם, הוא יכנס דווקא ברגע הזה, בדלת הזו וכך לפתע  תסתיים הבדידות הגדולה. מה הסיכוי שזה יקרה? אפסי. ולמרות זאת, זה קורה כל הזמן”. במהלך הופעה שאירעה בזאפה הרצליה ביצעה זהר ביחד עם הזמרת אתי אנקרי את "התרגשתי לקראתך". סרטון השיר "התרגשתי לקראתך" באתר יוטיוב 13.5.2010 – פזמונט, באתר pizmonet.co.il מילים לשיר התרגשתי לקראתך - עלמה זהר, באתר שירונט 8.7.2010 – פזמונט, באתר pizmonet.co.il עינב שיף‏, סינגל חדש לעלמה זהר, באתר וואלה, 3 במאי 2010 עלמה זהר ואתי אנקרי - התרגשתי לקראתך, נבדק ב-2023-08-11
ז'אן-ז'אק אשכנזי

ז'אן-ז'אק אשכנזי (נולד בנובמבר 1929) הוא נוירולוג ישראלי. חבר כבוד באקדמיה הרומנית. אשכנזי נולד בסופיה, בולגריה. אמו הייתה עקרת בית ואביו היה רואה חשבון. אשכנזי קיבל את הדוקטורט שלו ברפואה מאוניברסיטת קלוז', היום Babeș-Bolyai University שברומניה בהצטיינות, ב-1954. הוא מונה למדריך בנוירולוגיה בבית הספר לרפואה. הוא קיבל דוקטורט במדעים באוניברסיטת C.I.Parhon Bucharest ב-1969. היה למנהל המחלקה לנויורולוגיה בבית החולים האוניברסיטאי CFR II בבוקרשט. ב-1973 היה לנוירולוג במרכז הרפואי תל אביב ע"ש סוראסקי. חוקר מדעי המוח במכון ויצמן למדע ב-1974–1975. ב-1981 מונה לפרופסור משנה לנוירולוגיה ב-Icahn School of Medicine at Mount Sinai, שם עבד עם פרופסור מלווין יאהר ופרופסור אליוט ויצמן בפרויקט שחקר את נושא השינה בקרב חולי מחלת פרקינסון. ב-1972 עלה לישראל. בהמשך מונה למנהל המרכז הרפואי לשינה במרכז הרפואי ע"ש חיים שיבא – תל השומר. ב-1986 מונה לפרופסור באוניברסיטת פייר ומארי קירי בפריז, צרפת. ב-1995 מונה לפרופסור קליני לנויורולוגיה בפקולטה לרפואה באוניברסיטת תל אביב. כמו כן היה לפרופסור לזיהוי פלילי בפקולטה למשפטים, אוניברסיטת תל אביב. אשכנזי היה מסורב עלייה ובמהלך השנים סורבו בקשותיו לצאת מרומניה לישראל 15 פעמים. אשכנזי כתב 32 ספרים, 22 פרקים בספרים ו-103 מאמרים מדעיים בתחומי השינה והנוירולוגיה. אשכנזי הוא אזרח כבוד של ירוחם (1981), זכה בתעודת הצטיינות ממשרד החינוך ב-1997, וכמו כן זכה בשלל תארים, פרסים ואותות הצטיינות וכבוד מגופים ברומניה, צרפת, טוגו וספרד. מתגורר בהרצליה. מדיה וקבצים בנושא ז'אן-ז'אק אשכנזי בוויקישיתוף אתר האינטרנט הרשמי של ז'אן-ז'אק אשכנזי (באנגלית) ז'אן-ז'אק אשכנזי, באתר גוגל סקולר מאיה גז, "יש עלייה בהפרעות שינה בקרב 100% מהעם": פרופ' ג'אן־ז'אק אשכנזי שמאמין שרוב הישראלים בדרך לפוסט־טראומה, באתר TheMarker‏, 11 באוגוסט 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ז'אן-ז'אק אשכנזי".
איתן בודניוק

איתן בודניוק (נולד ב-10 בינואר 1958) הוא כדורגלן עבר ישראלי, ששיחק בעמדת הבלם. את כל שנותיו ככדורגלן שיחק בהפועל פתח תקווה, הרבה מהן כקפטן הקבוצה. בודניוק גדל במחלקת הנוער של הפועל פתח תקווה, כאשר בעונת 1975/1976, שבסופה ירדה הקבוצה לליגה השנייה, החל להופיע במדי הקבוצה הבוגרת, עוד לפני שמלאו לו 18. בעונותיו הראשונות הוא עדיין התנדנד בין הספסל להרכב הפותח, אך לאחר עליית ליגה בעונת 1978/1979 בליגה הארצית קיבל מקום בהרכב ולא עזב אותו, במשך למעלה מעשור. בקיץ 1981 לקח חלק בהחלטה השנויה במחלוקת, לנסוע למשחק ידידות בדרום אפריקה, מה שהיווה עבירה חמורה עקב החרם שהוטל על המדינה בגלל משטר האפרטהייד, והוביל לעונש הרחקה של מספר משחקים לכל השחקנים שיצאו למסע. בעונה זו שוב ירדה הפועל פתח תקווה לליגה השנייה, ועד שעלתה שוב, כעבור שנתיים, הפך בודניוק להיות השחקן הוותיק ביותר בקבוצה, וההגנה תחת חסותו נחשבה לאחת החזקות בליגה. בהמשך עברה הפועל פתח תקווה שינוי, והפכה לקבוצה בולטת בישראל בתחילת שנות ה-90, שהיוו את סוף הקריירה שלו, אך הוא לא הצליח לזכות בתארים עם המועדון מלבד גביע הטוטו, כאשר בשלוש עונותיו האחרונות סיימה הקבוצה כסגנית האלופה, כשבעונתו האחרונה כשחקן פעיל, ב-1990/1991, היא גם הפסידה בגמר גביע המדינה מול מכבי חיפה, והייתה בנוסף גם סגנית מחזיקת הגביע. בודניוק השלים 16 עונות במועדון שבו גם החל את הקריירה, בהם צבר 330 הופעות ו-9 שערים במדי הקבוצה, כאשר מבחינת רצף עונות, רק נחום סטלמך מקדים אותו. הוא נמצא במקום הרביעי ברשימת שיאני ההופעות של המועדון בכל הזמנים. לאחר הפרישה למד בודניוק במכון וינגייט ולאחר מכן ניהל את מחלקת הנוער של הפועל פתח תקווה. הוא ניסה להשתלב בתפקיד רשמי גם בקבוצה הבוגרת, אך כעבור זמן קצר החליט לעזוב. הוא נשוי לאיריס, מורה ולשעבר מתמודדת בתחרות מלכת היופי[1][2] הפועל פתח תקווה גביע הטוטו (3): 1985/1986, 1989/1990, 1990/1991 איתן בודניוק, באתר Transfermarkt עמוד השחקן, באתר מוזיאון הפועל פתח תקווה